smcproject/ml-wiki-sentences huggingface dataset:
ഈയവസരത്തിൽ അദ്ദേഹത്തിന്റെ മാതാപിതാക്കൾ പലതവണ അത് തകർക്കാൻ ശ്രമിച്ചെങ്കിലും അപ്പോഴെല്ലാം പൂർവ്വാധികം ശക്തിയോടെ അത് വളർന്നുവലുതാകുകയായിരുന്നു.
ഒരിയ്ക്കൽ ഇത് തകർക്കാൻ ശ്രമിച്ചപ്പോൾ അതിൽ നിന്നൊരു  പാമ്പ് പുറത്തേയ്ക്കുവന്നതായും കഥയുണ്ട്.
അതേത്തുടർന്ന് പ്രശ്നം വച്ചപ്പോൾ പുറ്റിൽ ശിവപാർവ്വതീസാന്നിദ്ധ്യമുണ്ടെന്ന് കണ്ടെത്തുകയായിരുന്നു.
തുടർന്ന് നാട്ടുകാർ പുറ്റിന് നിത്യപൂജ നടത്തുന്നത് പതിവാക്കി.
വർഷങ്ങൾക്കുശേഷം കൃഷ്ണൻകുട്ടി തന്നെ അവിടെയൊരു ക്ഷേത്രം പണിയുകയും ശിവപാർവ്വതിമാരെ പ്രതിഷ്ഠിയ്ക്കുകയും ചെയ്തു.
നിരവധിയാളുകൾ ഈ കഥയറിഞ്ഞ് ക്ഷേത്രത്തിൽ വരാനും പ്രാർത്ഥിയ്ക്കാനും തുടങ്ങി.
ഒരു തെക്കത് (ശ്രീകോവിൽ മാത്രമുള്ള ചെറിയ ക്ഷേത്രം) മാത്രമായിരുന്നു അന്നത്തെ ക്ഷേത്രം.
കാലാന്തരത്തിൽ അത് വളർന്നുവലുതാകുകയും ഗണപതി, സുബ്രഹ്മണ്യൻ, അയ്യപ്പൻ എന്നിവരുടെ ഉപപ്രതിഷ്ഠകൾ നടത്തുകയും ചെയ്തു.
1986 ജൂലൈ ഒന്നിനായിരുന്നു പ്രതിഷ്ഠാകർമ്മം.
തുടർന്നും അദ്ദേഹം ഭക്തിയോടുകൂടി ശിവപൂജ തുടർന്നുപോരുകയും ക്ഷേത്രത്തിൽ നിരവധി ഭക്തർ എത്തിച്ചേരുകയും ചെയ്തു.
2011 ഫെബ്രുവരിയിൽ കൃഷ്ണൻകുട്ടിയ്ക്ക് വീണ്ടും ഒരു അരുളപ്പാടുണ്ടായി.
കേരളീയ വാസ്തുശൈലിയ്ക്കനുസരിച്ച്, പഞ്ചപ്രാകാരങ്ങളോടുകൂടിയ ഒരു മഹാക്ഷേത്രമാക്കി ക്ഷേത്രത്തെ ഉയർത്താനായിരുന്നു ആ അരുളപ്പാട്.
അതിനുശേഷമാണ് ഇപ്പോഴത്തെ ക്ഷേത്രത്തിന്റെ നിർമ്മാണം ആരംഭിച്ചത്.
പ്രധാന ശ്രീകോവിലും നാലമ്പലവും കൊടിമരവും ഉപദേവതകളുടെ പ്രതിഷ്ഠകളും ഗോപുരങ്ങളുമെല്ലാം ഇതിനോടനുബന്ധിച്ച് നിർമ്മിയ്ക്കപ്പെട്ടതാണ്.
കിഴക്കുഭാഗത്തെ ഗോപുരത്തിന് ഇരുവശവും രണ്ട് ഗജവീരന്മാരുടെ രൂപങ്ങളും ഇതിനോടനുബന്ധിച്ച് നിർമ്മിയ്ക്കപ്പെടുകയുണ്ടായി.
2012-ലാണ് ക്ഷേത്രത്തിലെ പ്രധാന ആകർഷണമായി മാറിയ മഹാശിവലിംഗത്തിന്റെ നിർമ്മാണം ആരംഭിച്ചത്.
ഏഴുവർഷത്തിലധികം നീണ്ട നിർമ്മാണത്തിനൊടുവിൽ 2019 നവംബർ 10-ന് ഇത് ഭക്തർക്കായി തുറന്നുകൊടുത്തു.
തുറന്ന കാലത്തുതന്നെ ഇത് ഏഷ്യാ ബുക്ക് അടക്കം നിരവധി റെക്കോർഡുകൾ കരസ്ഥമാക്കിയിരുന്നു.
ഇതിനോടൊപ്പം തന്നെ, ഭാരതത്തിലെ 12 ജ്യോതിർലിംഗങ്ങളുടെ മാതൃകകളും 32 ഗണപതിരൂപങ്ങളും കൂടി നിർമ്മിയ്ക്കപ്പെടുകയുണ്ടായി.
മഹാബലിപുരത്തുനിന്ന് കൊണ്ടുവന്ന ശിലയിലാണ് ഇവയെല്ലാം നിർമ്മിയ്ക്കപ്പെട്ടത്.
ഏകദേശം പത്തുവർഷം കൊണ്ടാണ് വളരെ ചെറുതായിരുന്ന ക്ഷേത്രം പൂർണ്ണമായും പുനർനിർമ്മിയ്ക്കപ്പെട്ടത്.
ഇതിനിടയിൽ 2014 നവംബർ 6-ന്, കാഞ്ചീപുരം കാമകോടി പീഠത്തിന്റെ അന്നത്തെ മഠാധിപതിയായിരുന്ന ജയേന്ദ്ര സരസ്വതി സ്വാമികളിൽ നിന്ന് സന്ന്യാസം സ്വീകരിച്ച കൃഷ്ണൻകുട്ടി, സ്വാമി മഹേശ്വരാനന്ദ സരസ്വതി എന്ന പേരിൽ അറിയപ്പെടാൻ തുടങ്ങി.
ഇപ്പോൾ കേരളത്തിന്റെ വിവിധ ഭാഗങ്ങളിൽ നിന്നും വിദേശത്തുനിന്നുപോലും നിരവധി ആളുകളാണ് ക്ഷേത്രത്തിലെത്തുന്നത്.
ചെങ്കൽ ഗ്രാമത്തിന്റെ പടിഞ്ഞാറുഭാഗത്ത്, പുറ്ററയ്ക്കൽ എന്ന സ്ഥലത്താണ് ക്ഷേത്രം സ്ഥിതിചെയ്യുന്നത്.
ഉദിയൻകുളങ്ങരയിൽ വച്ച് ദേശീയപാത 66-ൽ നിന്നുതിരിഞ്ഞ് വ്ലാത്തങ്കര വരെ പോകുന്ന ബസ് റൂട്ട്, ക്ഷേത്രത്തിന്റെ തെക്കുഭാഗത്തുകൂടെ കടന്നുപോകുന്നു.
ചെങ്കൽ ഗ്രാമപഞ്ചായത്ത് ഓഫീസ്, പോസ്റ്റ് ഓഫീസ്, എ.ടി.എം. , ഹോട്ടലുകൾ, കടകംബോളങ്ങൾ തുടങ്ങിയ സൗകര്യങ്ങൾ ഈ വഴിയിൽ ധാരാളമുണ്ട്.
ക്ഷേത്രത്തിന്റെ നാലുഭാഗത്തും ആനകളുടെ രൂപങ്ങളോടുകൂടിയ പ്രവേശനകവാടങ്ങൾ കാണാം.
ഇവയിൽ കിഴക്കുഭാഗത്തുള്ളതാണ് ഏറ്റവും വലുത്.
മൂന്നുനിലകളോടുകൂടിയ കിഴക്കേ ഗോപുരം, ക്ഷേത്രത്തിന്റെ മുഴുവൻ പ്രൗഢിയും നിലനിർത്തി നിൽക്കുന്നു.
കിഴക്കേ ഗോപുരത്തിന് നേരെ മുന്നിലായി ഭഗവദ്വാഹനമായ നന്ദികേശന്റെ ഒരു വിഗ്രഹം കാണാം.
ഭക്തർ നന്ദിയുടെ ചെവിയിൽ ആഗ്രഹങ്ങൾ പറയുന്നത് ഇവിടെ ഒരു പതിവ് കാഴ്ചയാണ്.
ക്ഷേത്രത്തിന്റെ ചുറ്റുമായി നിരവധി മരങ്ങൾ വളർന്നുനിൽക്കുന്നത് കാണാം.
ക്ഷേത്രത്തിന്റെ തെക്കുകിഴക്കേമൂലയിലാ8ണ് പാർക്കിങ് ഗ്രൗണ്ട് കാണപ്പെടുന്നത്.
ഇവിടെ ഇരുചക്ര, മുച്ചക്ര, നാലുചക്ര വാഹനങ്ങൾക്കെല്ലാം അതാത് സ്ഥലമനുവദിച്ചിട്ടുണ്ട്.
പടിഞ്ഞാറുഭാഗത്ത് ക്ഷേത്രം പൂജാരിമാരുടെയും സ്വാമിയുടെയും താമസസ്ഥലങ്ങളാണ്.
ഇതിന് മുന്നിലായി മനോഹരമായ ഒരു പൂന്തോട്ടവും കളിസ്ഥലവും കാണാം.
ഇത് ക്ഷേത്രദർശനത്തിനൊപ്പം വിനോദത്തിനും വഴിയൊരുക്കുന്നു.
ക്ഷേത്രമതിലകത്ത് തെക്കുപടിഞ്ഞാറേമൂലയിൽ പ്രത്യേകം തീർത്ത ഒരു മണ്ഡപമാണ് ക്ഷേത്രത്തിലെ മറ്റൊരു വലിയ പ്രത്യേകത.
നിത്യേനയുള്ള ഗണപതിഹോമം നടത്താനായി പണികഴിപ്പിച്ച ഈ മണ്ഡപത്തിൽ അങ്ങിങ്ങായി 32 ഗണപതിരൂപങ്ങൾ പ്രതിഷ്ഠിച്ചിട്ടുണ്ട്.
ബാലഗണപതി മുതൽ യോഗഗണപതി വരെയുള്ള ഈ രൂപങ്ങളെ മനുഷ്യന്റെ ഓരോ അവസ്ഥയുടെയും പ്രതീകങ്ങളായി കണ്ടുവരുന്നു.
കേരളത്തിൽ മറ്റെവിടെയും ഇതുപോലെ 32 ഗണപതിമാർക്കായി ക്ഷേത്രം പണിതിട്ടില്ല എന്നതാണ് ഏറ്റവും ശ്രദ്ധേയമായ കാര്യം.
ഈ 32 രൂപങ്ങളുടെ സാന്നിദ്ധ്യത്തിലാണ് ക്ഷേത്രത്തിലെ ഗണപതിഹോമം നടത്തിവരുന്നത്.
ഭഗവദ്സാന്നിദ്ധ്യത്തിൽ തന്നെ നടത്തുന്നു എന്നർത്ഥം.
വിനായക ചതുർത്ഥിനാളിൽ അതിവിശേഷമായ അഷ്ടദ്രവ്യമഹാഗണപതിഹോമം ഇവിടെ നടത്താറുണ്ട്.
മഹാശിവലിംഗം
വടക്കുപടിഞ്ഞാറേ മൂലയിലാണ് ക്ഷേത്രത്തിലെ പ്രധാന ആകർഷണമായ മഹാശിവലിംഗം സ്ഥിതിചെയ്യുന്നത്.
111.2 അടി ഉയരം വരുന്ന ഈ ശിവലിംഗം, ലോകത്തിലെ ഏറ്റവും ഉയരം കൂടിയ രണ്ടാമത്തെ ശിവലിംഗമാണ്.
ആസാമിലെ നാഗൗണിലുള്ള മഹാമൃത്യുഞ്ജയക്ഷേത്രത്തിൽ പ്രതിഷ്ഠിച്ച ശിവലിംഗമാണ് ഏറ്റവും ഉയരം കൂടിയത്.
126 അടി ഉയരമുള്ള ആ ശിവലിംഗം, 2021 ഫെബ്രുവരി 26-ന് ഉദ്ഘാടനം ചെയ്തതോടെയാണ് ഈ ശിവലിംഗത്തിന്റെ റെക്കോർഡ് നഷ്ടമായത്.
എങ്കിലും നിരവധി ഭക്തരെ ഈ മഹാലിംഗം ആകർഷിയ്ക്കുന്നുണ്ട്.
ഇത് വെറുമൊരു ശിവലിംഗം എന്നതിലുപരി അകത്തേയ്ക്ക് കയറാവുന്ന രീതിയിൽ പണിത ഒരു കെട്ടിടമാണ്.
ഷഡാധാരവിധിയനുസരിച്ച് പണികഴിപ്പിച്ച ഈ കെട്ടിടത്തിനകത്ത് ഏഴുനിലകളുണ്ട്.
ഇവ മനുഷ്യശരീരത്തിലെ ഏഴുചക്രങ്ങളെ സൂചിപ്പിയ്ക്കുന്നു.
അവയിൽ ഓരോന്നിലും വിവിധ ദേവീ-ദേവരൂപങ്ങൾ കാണാം.
ഏറ്റവും താഴെയുള്ള നിലയെ, അടിസ്ഥാനചക്രമായ മൂലാധാരത്തിന്റെയും പിന്നെ മുകളിലേയ്ക്കുള്ള ഓരോ നിലയെയും ക്രമത്തിൽ സ്വാധിഷ്ഠാനം, മണിപൂരകം, അനാഹതം, വിശുദ്ധി, ആജ്ഞ, സഹസ്രാരം എന്നിവയുടെയും പ്രതീകങ്ങളായി കണക്കാക്കിവരുന്നു.
മനുഷ്യരെ ശിവാരാധനയിലൂടെ ആത്മസാക്ഷാത്കാരത്തിന്റെ പാതയിലെത്തിയ്ക്കുക എന്ന സങ്കല്പമാണ് ഇതിനുപിന്നിൽ.
മൂലാധാരത്തിൽ, ഏഴരച്ചുറ്റായി ഉറങ്ങിക്കിടക്കുന്ന കുണ്ഡലിനിയെ ഉണർത്തി ഓരോ ചക്രത്തെയും ഭേദിച്ച് അവസാനം സഹസ്രാരപത്മത്തിലെത്തിച്ച് സാക്ഷാത്കരിപ്പിയ്ക്കുക എന്നതാണ് ഇവിടെ സൂചിപ്പിയ്ക്കുന്നത്.
ഇവയിൽ ഓരോ നിലയിലും പ്രത്യേകം ആകൃതികളിലുള്ള താമരപ്പൂക്കളുടെ രൂപം കാണാം.
ഇവ ഓരോ ചക്രത്തിന്റെയും പ്രതീകമാണ്.
മൂലാധാരത്തെ പ്രതിനിധീകരിയ്ക്കുന്ന താമരയ്ക്ക് നാലും, സ്വാധിഷ്ഠാനത്തെ പ്രതിനിധീകരിയ്ക്കുന്നതിന് ആറും (കൂടെ ഒരു ചന്ദ്രക്കലയും കാണാം), മണിപൂരകത്തെ പ്രതിനിധീകരിയ്ക്കുന്നതിന് ( ത്രികോണാകൃതിയിൽ ) പത്തും, അനാഹതത്തെ പ്രതിനിധീകരിയ്ക്കുന്നതിന് പന്ത്രണ്ടും, വിശുദ്ധിയെ പ്രതിനിധീകരിയ്ക്കുന്നതിന് ( വൃത്താകൃതിയിൽ ചന്ദ്രക്കലയോടുകൂടിയത്) പതിനാറും, ആജ്ഞയെ പ്രതിനിധീകരിയ്ക്കുന്നതിന് രണ്ടും, സഹസ്രാരത്തെ പ്രതിനിധീകരിയ്ക്കുന്നതിന് ആയിരവുമാണ് ഇതളുകളുടെ എണ്ണം.
ഓരോ നിലയിലും യഥാക്രമം ചുവപ്പ്, ഓറഞ്ച്, മഞ്ഞ, പച്ച, നീല, ഇൻഡിഗോ, വെള്ള എന്നീ നിറങ്ങളാണ് നൽകിയിരിയ്ക്കുന്നത്.
എല്ലായിടത്തും ധ്യാനിയ്ക്കാനുള്ള സൗകര്യങ്ങളും ഒരുക്കിയിട്ടുണ്ട്.
ഏറ്റവും താഴെയുള്ള നിലയിൽ ഭക്തർക്ക് സ്വയം പൂജിയ്ക്കാൻ സൗകര്യത്തിൽ ഒരു ശിവലിംഗവും പ്രതിഷ്ഠിച്ചിട്ടുണ്ട്.
ഇത് മറ്റൊരു പ്രത്യേകതയാണ്.
അവസാനത്തെ നിലയിൽ കൈലാസപ്രതീതിയുണ്ടാക്കുന്ന രീതിയിലാണ് നിർമ്മാണം നടത്തിയിരിയ്ക്കുന്നത്.
2012 മാർച്ച് മാസത്തിലാണ് ശിവലിംഗത്തിന്റെ നിർമ്മാണം തുടങ്ങിയത്.
30 ശില്പികളാണ് ഇതിനായി നിയോഗിയ്ക്കപ്പെട്ടത്.
ക്ഷേത്രത്തിൽ തന്നെ താമസിച്ച്, കടുത്ത നിഷ്ഠയോടെയാണ് അവർ നിർമ്മാണം തുടങ്ങിയത്.
ഏഴുവർഷം അവർ അതേപോലെ ചെലവഴിച്ച് 2019 ഒക്ടോബറോടെ ഇതിന്റെ പണി പൂർത്തിയാക്കുകയും ആ വർഷം നവംബർ 10-ന് ഇതിന്റെ ഉദ്ഘാടനം നടക്കുകയും ചെയ്തു.
ഉദ്ഘാടനത്തിനുമുമ്പേ തന്നെ ഇത് ലോകത്തിലെ ഏറ്റവും വലിയ ശിവലിംഗം എന്ന നിലയിൽ ശ്രദ്ധിയ്ക്കപ്പെട്ടിരുന്നു.
കർണാടകയിലെ കോലാർ ജില്ലയിലുള്ള സഹസ്രലിംഗേശ്വരക്ഷേത്രത്തിൽ പ്രതിഷ്ഠിച്ചിട്ടുള്ള, 108 അടി ഉയരമുള്ള ശിവലിംഗത്തിനായിരുന്നു അതിനുമുമ്പ് വലുപ്പത്തിൽ ഒന്നാം സ്ഥാനം.
ഉദ്ഘാടനം കഴിഞ്ഞതോടെ ഇങ്ങോട്ട് ജനപ്രവാഹമായി.
ഏതാനും മാസങ്ങൾക്കുള്ളിൽ ആയിരങ്ങളാണ് ഇവിടെ വന്നുപോയത്.
ഇടയിലുണ്ടായ കോവിഡ്-19 മഹാമാരി മൂലം ഇടയിൽ തടസ്സങ്ങളുണ്ടായെങ്കിലും പിന്നീട് പൂർവ്വാധികം ശക്തിയോടെ ഇവിടം ശ്രദ്ധയാകർഷിച്ചുവരുന്നുണ്ട്.
കന്യാകുമാരി ജില്ലയുടെ ഭാഗങ്ങളിൽ നിന്ന് ശബരിമല ദർശനത്തിന് പോകുന്നവർ ഇവിടെയും കയറിയേ പോകാറുള്ളൂ.
സ്ഥാപിയ്ക്കപ്പെട്ട് ഒരു വർഷം കഴിഞ്ഞപ്പോൾ ഇത് ലിംകാ ബുക്കിലും ഗിന്നസ് ബുക്കിലും ഇടംപിടിയ്ക്കുകയുണ്ടായി.
2022-ൽ ഔദ്യോഗികമായി ഇതിന് അവ സമർപ്പിയ്ക്കുകയും ചെയ്തു.
വൈകുണ്ഠവും ദേവലോകവും
അവലംബം ↑ മലയാള മനോരമ ശേഖരിച്ചത് 2019 ജൂലൈ 18 ↑ കേരള കൗമുദി ശേഖരിച്ചത് 2019 ജൂലൈ 18 1 2 https://www.deshabhimani.com/news/kerala/news-thiruvananthapuramkerala-11-01-2019/775186
ചെങ്കോമാളി ഇംഗ്ലീഷ് വിലാസം https://ml.wikipedia.org/wiki/Talicada_nyseus
Talicada nyseus, red Pierrot from koottanad,palakkad,kerala
ഭംഗിയുള്ള ഒരു പൂമ്പാറ്റയാണ് ചെങ്കോമാളി ( Talicada nyseus ).
ചിറകിൽ ചുവന്ന അടയാളമുള്ള ഇവയെ പെട്ടെന്ന് തിരിച്ചറിയാവുന്നതാണ്.
പൊന്തക്കാടുകളിലും കുറ്റിക്കാടുകളിലും കണ്ടുവരുന്നു.
ഇലമുളച്ചി ചെടികളുടെ ഇലയിൽ ആണ് ഈ ശലഭം മുട്ടയിടുന്നത്.
ജീവിതചക്രം ചെങ്കോമാളിയുടെ മുട്ട ചിത്രശലഭപ്പുഴു പ്യൂപ്പ പ്യുപ്പ വിരിയുന്നതിനു തൊട്ടു മുൻപ് ചിത്രശലഭം തുറന്ന ചിറകുകൾ അവലംബം പുറം കണ്ണികൾ Talicada nyseus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെങ്കൽ ഇംഗ്ലീഷ് വിലാസം https://ml.wikipedia.org/wiki/Chenkal
ചെങ്കൽ തിരുവനന്തപുരം ജില്ലയിലെ ഒരു ഗ്രാമപ്രദേശമാണ്.
ചെങ്കൽ ഗ്രാമപഞ്ചായത്തിന്റെ ഭാഗമായ ഈ ഗ്രാമത്തിലാണ് സി.വി. രാമൻപിള്ള ജനിച്ചത് അതിരുകൾ
നെയ്യാറ്റിൻകര മുനിസിപ്പാലിറ്റി, തിരുപുറം, കൊല്ലയിൽ, കുളത്തൂർ, കാരോട് , പാറശ്ശാല എന്നിവയാണ് ഈ ഗ്രാമത്തിന്റെ അതിർത്തികൾ സ്ഥാനം
കേരളത്തിന്റെ തെക്കേ അറ്റത്തായി, നെയ്യാറ്റി
റിനോട് തൊട്ട് സ്ഥിതിചെയ്യുന്നു ജനസംഖ്യ
2001-ലെ കണക്കുകൾ പ്രകാരം ജനസംഖ്യ 35992 ആണ്, ഇതിൽ 17825 പുരുഷന്മാരും  18167 സ്ത്രീകളും ഉൾപ്പെടുന്നു.
ആരാധനാലയം സ്വർഗ്ഗാരോപിതമാതാ ദൈവാലയം വ്ളാത്താങ്കര സ്വർഗ്ഗാരോപിതമാതാ ദൈവാലയം വ്ളാത്താങ്കര : സ്വർഗ്ഗാരോപിതമാതാ ദൈവാലയം വ്ളാത്താങ്കര - ഉൾകാഴ്ച
തെക്കൻ കേരളത്തിലെ അതിപുരാതനവും അതിപ്രശസ്തവുമായ ക്രൈസ്തവ തീർത്ഥാടന കേന്ദ്രമാണ് വ്ലാത്താങ്കരയിൽ സ്ഥിതിചെയ്യുന്ന സ്വർഗ്ഗാരോപിത മാതാവിന്റെ നാമധേയത്തിലുള്ള ഫെറോനാ ദൈവാലയം.
പരിശുദ്ധ മറിയത്തെ വാഴ്ത്തുന്നതിനു വേണ്ടി അനുദിനമെത്തിയിരുന്ന ഭക്തരെ അനുസ്മരിപ്പിക്കുന്നതീനായി പൂർവ്വികർ വിശ്വാസപൂർവ്വം വിളിച്ചിരുന്ന "വാഴ്ത്താൻകര" പിൽക്കാലത്ത് ലോപിച്ച് 'വ്ലാത്താങ്കര' ആയ തെന്നാണ് കരുതപ്പെടുന്നത്.
1970 ൽ ബെൽജിയം കർമ്മലീത്ത മിഷണറിമാരാണ് ഒരു ദൈവാലയം ഇവിടെ പണികഴിപ്പിച്ചതെങ്കിലും 16-ാം നൂറ്റാണ്ടിന്റെ മദ്ധ്യഭാഗം മുതൽ തന്നെ സ്വർഗ്ഗാരോപിത മാതാവിന്റെ നാമധേയത്തിൽ ഒരു പ്രാർത്ഥനാ സമൂഹം ഇവിടെ ഉണ്ടായിരുന്നു എന്ന് ചരിത്രരേഖകൾ വ്യക്തമാക്കുന്നു.
ആഗസ്റ്റ്‌ 15 ആണ് തിരുനാൾ ദിനം.
തളർന്ന മനസുമായി പരിശുദ്ധ അമ്മയുടെ മാധ്യസ്ഥം യാചിച്ച് ഇവിടെ എത്തുന്ന വിശ്വാസികൾ പ്രധാനമായും കുഞ്ഞുങ്ങൾ ഇല്ലാത്ത ദമ്പത്തികൾ, മംഗല്യഭാഗ്യം ലഭിക്കാത്തവർ, ത്വക്ക് രോഗികൾ, ക്യാൻസർ മുതലായ മാരക രോഗത്താൽ പീഡിപ്പിക്കപ്പെടുന്നവർ, സാമ്പത്തിക ക്ലേശം അനുഭവിക്കുന്നവർ അനുഗൃഹീതരായി ആഗ്രഹ പൂർത്തീകരണം നേടുമെന്നത് ദിനംപ്രതി ധാരാളം പേർ സാക്ഷ്യപ്പെടുത്തുന്നുണ്ട്.
കേരളത്തിലെ പ്രസിദ്ധമായ ഒരു ക്ഷേത്രമാണ് ചെങ്കൽ മഹേശ്വരം ശിവപാർവ്വതീക്ഷേത്രം.
ദക്ഷിണ കൈലാസം എന്നറിയപ്പെടുന്ന ഈ ക്ഷേത്രത്തിലെ മുഖ്യപ്രതിഷ്ഠകൾ ഒരേ പീഠത്തിലിരിയ്ക്കുന്ന ശിവനും പാർവ്വതിയുമാണ് .
കൂടാതെ, ഉപദേവതകളായി ഗണപതി , സുബ്രഹ്മണ്യൻ , അയ്യപ്പൻ , നവഗ്രഹങ്ങൾ , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
5000 വർഷത്തിലധികം പഴക്കമുണ്ടെന്ന് പ്രശ്നവിധിയിൽ പറയപ്പെടുന്ന ഈ ക്ഷേത്രം പുനർനിർമ്മിച്ചത് സ്വാമി മഹേശ്വരാനന്ദ സരസ്വതി എന്ന സന്യാസിയാണ്.
ദ്വാദശ ജ്യോതിർലിംഗങ്ങൾക്കും 32 ഗണപതിരൂപങ്ങൾക്കും പ്രതിഷ്ഠയുള്ള ഈ ക്ഷേത്രത്തിൽ തന്നെയാണ് ഇന്ത്യയിലെ ഏറ്റവും വലിയ ശിവലിംഗം സ്ഥിതിചെയ്യുന്നതും.
111.2 അടി ഉയരം വരുന്ന ഈ ശിവലിംഗം, ഇന്ത്യാ ബുക്ക് ഓഫ് റെക്കോർഡ്സിൽ ഇടം പിടിച്ചതാണ്.
ഈ മഹാശിവലിംഗത്തിനകത്ത് ഏഴുനിലകളും അവയിലൊരോന്നിലുമായി ഓരോ ധ്യാനഹാളും പണികഴിപ്പിച്ചിട്ടുണ്ട്.
ഏറ്റവും താഴെയുള്ള ഹാളിൽ പ്രതിഷ്ഠിച്ച ശിവലിംഗത്തിൽ ഭക്തർക്ക് സ്വയം പൂജ നടത്താൻ സൗകര്യം ഒരുക്കിയിട്ടുണ്ട്.
ഏറ്റവും മുകളിലെ നിലയിൽ, കൈലാസപർവ്വതത്തിന്റെ ഒരു പ്രതീതിയുമാണ്.
കൂടാതെ, നവരാത്രി , വിനായക ചതുർത്ഥി , തൈപ്പൂയം എന്നിവയും പ്രധാന ആഘോഷങ്ങളാണ്.
ഗതാഗതം പ്രധാന സ്ഥലങ്ങൾ പ്രധാന റോഡുകൾ
NH-66 , ഉദിയൻകുളങ്ങര-വ്ലാത്താങ്കര  പൂഴികുന്ന്, ഉദിയൻകുളങ്ങര- പൊഴിയൂർ, പ്ലാമൂട്ടുക്കട - പൂഴി കുന്ന്, പ്ലാമൂട്ടുക്കട - ഇടിച്ചക്കപ്ലാമൂട്, കൊറ്റാമം - CV Rപുരം പൊൻവിള, കൊറ്റാമം - പുതുക്കുളം, ഭാഷകൾ വിദ്യാഭ്യാസം ഭരണം പ്രധാന വ്യക്തികൾ അവലംബം
കോടന്നൂർ
തൃശ്ശൂർ ജില്ലയിലെ പാറളം പഞ്ചായത്തിലെ ഒരു ചെറു പട്ടണമാണ് കോടന്നൂർ .
കോടമ്പാക്കം റെയിൽ നിലയം ഇംഗ്ലീഷ് വിലാസം https://ml.wikipedia.org/wiki/Kodambakkam_railway_station
കോടമ്പാക്കം റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്.
1911ൽ മദ്രാസ് എഗ്മോർ-കാഞ്ചീപുരം റെയിൽ പാത ഉണ്ടാക്കിയപ്പോൾ തന്നെ നിലവിൽ വന്ന ഒരു സ്റ്റേഷനാണ്.
കോടമ്പാക്കം, മഹാലിംഗപുരം, ചൂളൈമേടിന്റെ പടിഞ്ഞാറു ഭാഗം, ആർക്കോട്ട് റോഡ്, ഉസ്മാൻ റോഡ്, തിരുമലൈ പിള്ളൈ റോഡ് എന്നീ പ്രദേശങ്ങൾക്ക് അരികിലാണ് ഈ സ്റ്റേഷൻ.
കോടതിയലക്ഷ്യം ഇംഗ്ലീഷ് വിലാസം https://ml.wikipedia.org/wiki/Contempt_of_court
കോടതിയോ, നിയമ നിർമ്മാണസഭയോ പോലുള്ള പൊതു അധികാരസ്ഥാനങ്ങളുടെ പദവിയേയോ, അധികാരത്തെയോ, വിശ്വാസ്യതയേയോ ഇടിച്ചുതാഴ്ത്തുന്ന തരത്തിലോ, അവയുടെ ഉത്തരവുകളയോ, നടപടികളെയോ, നിയമങ്ങളേയോ  ബോധപൂർവ്വം ലംഘിക്കുന്ന തരത്തിലോ ആരെങ്കിലും പെരുമാറുന്നതിനെ കോടതി അലക്ഷ്യമായി കണക്കാക്കുന്നു.
ഇത് കോടതി വിധികൾ അനുസരിക്കാതിരിക്കലോ, കോടതിയെത്തന്നെ എതിർക്കലോ ആകാം.
കോടതി ഉത്തരവുകളെ ലംഘിക്കുകയോ, ഉത്തരവുകളെ മാനിക്കാതിരിക്കുകയോ, തെളിവ് സംബന്ധമായ രേഖകളിൽ കൃത്രിമം കാട്ടുകയോ, കോടതിനടപടികളെ തടസ്സപ്പെടുത്തുകയോ ചെയ്യുന്നത് കോടതിയലക്ഷ്യത്തിന്റെ പരിധിയിൽ വരുന്നു.
കോടതിയെ അധിക്ഷേപിക്കുന്നതോ, അപഹസിക്കുന്നതോ, അധികാരത്തെ ചോദ്യം ചെയ്യുന്നതോ ആയ വ്യക്തികളുടെയോ, സ്ഥാപനങ്ങളുടെയോ വാക്ക്, പെരുമാറ്റം, പ്രയോഗം, എഴുത്ത് തുടങ്ങിയവ കോടതി അലക്ഷ്യമായി കണക്കാക്കാം.
കോടതിയ്കെതിരായതോ, വിചാരണാ നടപടിക്കെതിരായതോ ആയ ഇത്തരം പെരുമാറ്റങ്ങൾ, സമൂഹമദ്ധ്യത്തിൽ കോടതിയെ താഴ്ത്തിക്കെട്ടുന്നതും നീതിനിർവ്വഹണത്തെ തടസ്സപ്പെടുത്തുന്നതും നീതിനിഷേധത്തിനിടയാക്കുന്നതുമാണ് എന്ന വാദത്തിൽ നിന്നാണ് കോടതിയലക്ഷ്യം എന്ന നിയമ സങ്കല്പം ഉരുത്തിരിഞ്ഞിട്ടുള്ളത്.
നീതിനിർവ്വഹണത്തിനായുള്ള കോടതികളുടെ അധികാരവും ശക്തിയും ഉറപ്പുവരുത്താൻ കോടതി അലക്ഷ്യ നടപടികൾ സ്വീകരിക്കാനും കോടതിയലക്ഷ്യം കാട്ടുന്നവരെ ശിക്ഷിക്കാനും ഉള്ള അധികാരം ന്യായാധിപന്മാർക്ക് ഉണ്ടാവണം എന്നു കരുതപ്പെടുന്നു.
കോടതി ഉത്തരവുകളെ മാനിക്കാത്തതിനേയോ, നടപ്പാക്കതിനെയോ സിവിൽ കോടതിയലക്ഷ്യം എന്നും കോടതിയുടെ അധികാരവും പദവിയും ഇടിച്ചു താഴ്ത്തുന്നതരത്തിലുള്ള പരാമർശങ്ങളോ പെരുമാറ്റങ്ങളോ നടത്തുന്നതിനെ ക്രിമിനൽ കോടതിയലക്ഷ്യം എന്നും പറയുന്നു.
കോടതി അലക്ഷ്യം സംബന്ധിച്ച് ഓരോ രാജ്യത്തും പ്രത്യേകം നിയമങ്ങൾ നിലനിൽക്കുന്നു.
ഇന്ത്യയിലെ കോടതിയലക്ഷ്യ നിയമം
കോടതിയലക്ഷ്യ നിയമം 1971 ആണ് ഇന്ത്യയിൽ കോടതി അലക്ഷ്യ നടപടികളെ സംബന്ധിച്ച നിയമം.
ഇതു പ്രകാരം കോടതി അലക്ഷ്യത്തെ സിവിൽ കോടതിയലക്ഷ്യമെന്നും ക്രിമിനൽ കോടതിയലക്ഷ്യമെന്നും തിരിച്ചിരിക്കുന്നു.
ഈ നിയമപ്രകാരം ഒരാൾ കോടതി അലക്ഷ്യം നടത്തിയെന്ന് തെളിയിക്കപ്പെട്ടാൽ, അയാളെ ആറുമാസം വരെ തടവിനും പരമാവധി 2000 രൂപവരെ പിഴയും ചുമത്താവുന്നതാണ്.
തന്റെ പ്രവൃത്തിയിൽ ഉത്തമബോധ്യത്തോടെ ക്ഷമ പറയുന്നപക്ഷം അയാളെ കുറ്റവിമുക്തനാക്കുവാനും ഈ നിയമം കോടതികൾക്ക് അധികാരം നൽകുന്നു.
സിവിൽ കോടതിയലക്ഷ്യം ചെയ്തുവെന്ന് ബോധ്യപ്പെട്ടാൽ ഈ ശിക്ഷകൾക്കുപുറമേ ആറുമാസത്തിൽ കുറയാത്ത കാലത്തേക്ക് അയാളെ സിവിൽ ജയിലിൽ അയയ്ക്കുന്നതിനും നിയമത്തിൽ വ്യവസ്ഥയുണ്ട്.
സിവിൽ കോടതിയലക്ഷ്യം
കോടതി വിധികളോടുള്ള അനാദരവോ അനുസരണയില്ലായ്മയോ ആണ് ഈ വിഭാഗത്തിൽ വരുന്നത്.
ക്രിമിനൽ കോടതിയലക്ഷ്യം
കോടതിയെയോ, ജഡ്ജ് മാരെ വ്യക്തിപരമായോ അപമാനിക്കുകയൊ;അനാദരവ് പ്രകടിപ്പിക്കുകയോ ചെയ്യുന്നത് ഈ വിഭാഗത്തിൽ പെടുന്നു.
vakilno1.com Archived 2011-11-11 at the Wayback Machine .
കോടമ്പാക്കം ഇംഗ്ലീഷ് വിലാസം https://ml.wikipedia.org/wiki/Kodambakkam
ചെന്നൈ നഗരത്തിന്റെ പരിസര പ്രദേശങ്ങളിൽ സിനിമാ വ്യവസായത്തിനു പേരു കേട്ട സ്ഥലമാണ് കോടമ്പാക്കം .
കോടമ്പാക്കം എന്ന സ്ഥലപ്പേരിൽ നിന്നാണ് തമിഴ് സിനിമയ്ക്ക് കോളിവുഡ് എന്ന പേര് ലഭിച്ചത്.
ഭൂമിശാസ്ത്രപരമായ കിടപ്പ്‌
ചെന്നൈ നഗരത്തിന്റെ പടിഞ്ഞാറു ഭാഗത്തായുള്ള കോടമ്പാക്കം പട്ടണത്തിന്റെ കിഴക്ക് നുങ്കമ്പാക്കവും, തെക്ക് വെസ്റ്റ് മാമ്പലവും, ടി.നഗറും, പടിഞ്ഞാറ് വടപഴനിയും, തെക്ക് പടിഞ്ഞാറ് കെ.കെ. നഗറും, അശോക് നഗറുമാണുള്ളത്.
ഏകദേശം 2000 വർഷത്തെ ചരിത്രമുള്ള കോടമ്പാക്കം പല്ലവ, ചോഴ സാമ്രാജ്യങ്ങളുടെ കാലത്ത് തന്നെ സജീവമായിരുന്നു.
കോടമ്പാക്കത്തെ ഭർതൃകേശ്വരർ ക്ഷേത്രം 500 വർഷത്തിലധികം പഴക്കമുള്ളതാണെന്ന് കരുതപ്പെടുന്നു.
ഇന്ന് കാണുന്ന കോടമ്പാക്കം രൂപീകൃതമാകുന്നത് 17, 18 നൂറ്റാണ്ടുകളിൽ ആർക്കോട് നവാബിന്റെ കാലത്താണ്.
കോടമ്പാക്കം എന്ന പേരിനെക്കുറിച്ച് രണ്ട് വാദങ്ങളുണ്ട്.
ആർക്കോട് നവാബിന്റെ കുതിരലായങ്ങൾ ഈ പ്രദേശത്തായിരുന്നതിനാൽ ഉർദു ഭാഷയിലെ ഘോടാ ബാഗ് ലോപിച്ച് കോടമ്പാക്കം ആയതാണെന്നും, ഹിന്ദു പൗരാണികതയുമായി ബന്ധപ്പെട്ട കാർക്കോടകൻ പാക്കം എന്ന പേരിൽ നിന്നാണ് കോടമ്പാക്കം എന്ന പേര് ആവിർഭവിച്ചതെന്നും രണ്ടു പക്ഷമുണ്ട്.
കോടമ്പാക്കം ശിവക്ഷേത്രത്തിൽ ഇന്നും കാർക്കോടക സർപ്പ വിഗ്രഹങ്ങളുണ്ട്.
ബ്രിട്ടീഷ് ഭരണകാലത്ത് കോടമ്പാക്കം ചെങ്കൽപ്പട്ട് ജില്ലയിലെ ഒരു മുനിസിപ്പാലിറ്റിയായിരുന്നു.
ഇവിടെയുണ്ടായിരുന്ന ജലസംഭരണി 1921-ൽ പൂർണ്ണമായി വറ്റിയതിനു ശേഷം കോടമ്പാക്കം മദ്രാസ് ജില്ലയുടെ ഭരണത്തിനു കീഴിലായി.
കോടമ്പാക്കം സാലിഗ്രാമം പുലിയൂർ പ്രദേശത്ത് 1931 ലെ ജനസംഖ്യ വെറും 497 മാത്രമായിരുന്നു.
ഹിന്ദി വിരുദ്ധ പ്രക്ഷോഭം കൊടുമ്പിരിക്കൊണ്ടിരുന്നപ്പോൾ 1938 ജൂൺ 3-ാം തിയതി കോടമ്പാക്കത്തു വച്ചു നടന്ന യോഗത്തിൽ മറൈമലൈ അടികൾ അധ്യക്ഷം വഹിച്ചു.
1948-ൽ അവിച്ചി മെയ്യപ്പ ചെട്ടിയാർ മദ്രാസിലെ ആദ്യ സിനിമാ സ്റ്റുഡിയോ (എ.വി.എം.) സ്ഥാപിച്ചു.
അതിനു ശേഷം എൽ.വി. പ്രസാദ് സ്റ്റുഡിയോവും, വിജയ വാഹിനി സ്റ്റുഡിയോവും സ്ഥാപിക്കപ്പെട്ടു.
മദ്രാസിലെ ഏറ്റവും പഴക്കം ചെന്ന സിനിമാ തിയറ്ററുകളിൽ ഒന്നായ ലിബർട്ടി തിയറ്റർ കോടമ്പാക്കത്താണുണ്ടായിരുന്നത്.
ഏതാനും ദശകങ്ങൾ മുമ്പു വരെ ദക്ഷിണേന്ത്യൻ സിനിമാ ലോകത്തെ പ്രശസ്ത നടീനടന്മാർ സിനിമ കാണാനെത്തിയിരുന്ന ലിബർട്ടി തിയറ്റർ 2011-ൽ ഇടിച്ചു നിരത്തി അവിടെ ഒരു ഷോപ്പിംഗ് കോംപ്ലക്‌സിന്റെ പണികൾ നടന്നു വരുന്നു.
കോളിവുഡ്‌
തമിഴ് സിനിമാ വ്യവസായത്തിന്റെ സിരാകേന്ദ്രമായിരുന്ന കോടമ്പാക്കത്തിന്റേയും ഇംഗ്ലീഷ് സിനിമാ വ്യവസായത്തിന്റെ സിരാകേന്ദ്രമായ ഹോളിവുഡിന്റേയും പേരുകളുടെ സങ്കലനമാണ് കോളി-വുഡ്.
സിനിമാ - ടെലിവിഷൻ രംഗത്ത് പ്രവർത്തിക്കുന്ന നിരവധിയാളുകൾ കോടമ്പാക്കത്തും പരിസരപ്രദേശങ്ങളിലുമായാണ് താമസിക്കുന്നത്.
തമിഴിലെ പ്രശസ്ത സിനിമാ നിർമ്മാതാക്കളും, സംവിധായകന്മാരും കോടമ്പാക്കത്തെ ഡയറക്ടേഴ്‌സ് കോളനിയിലാണ് താമസിക്കുന്നത്.
ഓസ്‌കാർ ജേതാവ് ഏ.
ആർ. റഹ്മാന്റെ വീടും, സ്റ്റുഡിയോവും കോടമ്പാക്കത്താണുള്ളത്.
സ്ഥാന വിവരണം അവലംബം
കോടമഞ്ഞ് ഇംഗ്ലീഷ് വിലാസം https://ml.wikipedia.org/wiki/Mist മുത്തങ്ങ- കോടമഞ്ഞ് നിറഞ്ഞ ഒരു വയനാടൻ കാഴ്ച
ഭൂമിയുടെ ഉപരിതലത്തോടു് ചേർന്നു് കാണാറുള്ള കട്ടികൂടിയ മഞ്ഞാണു് കോടമഞ്ഞ് .
ഇതിനെ കോട എന്നും പറയാറുണ്ടു്.
പശ്ചിമഘട്ടത്തിൽ വ്യാപകമായി കാണാറുള്ളതിനാൽ കേരളീയർക്കു് കോടമഞ്ഞു് സുപരിചിതമാണു്.
ഈയടുത്തകാലത്തായി കാലവസ്ഥാവ്യതിയാനത്തൊടൊപ്പം കോടമഞ്ഞ് കുറഞ്ഞ് വരുന്നതായി കാണുന്നു.
വെള്ളത്തിന്റെ ഉറവിടങ്ങൾ കുറയുന്നതോടൊപ്പം അന്തരീക്ഷത്തിലെ ഈർപ്പത്തിന്റെ അളവും കുറയന്നതാണു് ഒരു കാരണം.
ഇടതൂർന്ന വനങ്ങൾ കുറയുന്നതിനൊപ്പം കാറ്റിന്റെ വേഗത കൂടുന്നതിനാൽ മഞ്ഞുപടലങ്ങൾ ചിതറുന്നതും കോടമഞ്ഞു് കുറയാൻ കാരണമാകുന്നു.
വയനാട്ടിൽ 1985-നുശേഷമാണ് കോടമഞ്ഞ് കുറേശ്ശയായി കുറഞ്ഞുവരുന്നതെന്നു് നിരീക്ഷിച്ചിട്ടുണ്ടു്.
ഇതു് മലനിരകളിലെ ചൂടുകൂടുവാൻ കാരണമായിട്ടുണ്ടു്.
കോടമഞ്ഞു് കുറയുന്നതു് പശ്ചിമഘട്ടത്തിലെ ജൈവവൈവിദ്ധത്തിനു് ദോഷം ചെയ്യുന്നുണ്ടു് .
കോടമുക്ക് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 സെപ്റ്റംബർ മുതൽ തുടരുന്നു.
തൃശ്ശൂരിൽ നിന്നും ഇരുപത്തിനാല് കിലോമീറ്റർ പടിഞ്ഞാറ് നീങ്ങി, വെങ്കിടങ്ങു പഞ്ചായത്തിന്റെ തെക്ക് പടിഞ്ഞാറ് അതിർത്തിയിൽ സ്ഥിതി ചെയ്യുന്ന ഒരു ഗ്രാമമാണ് കോടമുക്ക് .
മൂന്നു ഭാഗവും പുഴകളാൽ ചുറ്റപ്പെട്ടു കിടക്കുന്നതിനാലാണ് ഗ്രാമത്തിന് ഈ പേരു വന്നതെന്നു പറയെപ്പെടുന്നു.
അവലംബം ↑ http://kodamukku-com.blogspot.com/2011/10/blog-post_19.html
കോടമ്പുഴ ഇംഗ്ലീഷ് വിലാസം https://ml.wikipedia.org/wiki/Kodampuzha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രമാണം:KODAMPUZHA .png കോടമ്പുഴ
കോഴിക്കോട് ജില്ലയിൽ രാമനാട്ടുകര മുൻസിപ്പാലിറ്റിയിലെ ഒരു ഗ്രാമമാണ് കോടമ്പുഴ .
കോഴിക്കോട് നഗരത്തിൽ നിന്ന് 11.5 കിലോമീറ്റർ അകലെയാണ് രാമനാട്ടുകര സ്ഥിതിചെയ്യുന്നത്.
തുമ്പപ്പാടം, തോട്ടുങ്ങൽ,മണക്കെഞ്ചേരി, കള്ളിവളവ്, ചാത്തൻപറമ്പ്, പള്ളിമേത്തൽ.
പള്ളിത്തായം, മഠത്തിൽതാഴം, പാറമ്മൽ കുളങ്ങരപ്പാടം എന്നീ പ്രദേശങ്ങൾ കൂടിചേർന്നതാണ് കോടമ്പുഴ ഗ്രാമം.
ഏകദേശം 1.5 കിലോമീറ്റർ ചുറ്റളവിൽ വ്യാപിച്ചു കിടക്കുന്ന കോടമ്പുഴയുടെ  കിഴക്ക് കൊടക്കല്ല് പറമ്പും , പടിഞ്ഞാറ് ചാലിയാർ പുഴയും , വടക്ക് പരുത്തിപ്പാറയും,ഫാറൂക് കോളേജും, തെക്ക് തുമ്പപ്പാടം, പേട്ടയും  ആണ്.
ഫറോക്ക് പോലീസ് സ്റ്റേഷൻ പരിധിയിൽ ഉൾപ്പെട്ട പ്രദേശമാണ് കോടമ്പുഴ .
ഫറോക്ക് പോലിസ് സ്റ്റേഷൻ 1.5 കിലോമീറ്റർ അകലെ ഫറോക്ക് പേട്ടയിലാണ് സ്ഥിതി ചെയ്യുന്നത്.
പഴയ കാല പ്രമാണങ്ങൾ പ്രകാരം വെലിപ്രം അംശത്തിന്റെ ഭാഗമായി വരുന്ന കരിങ്കല്ലായി ദേശമാണ്‌ കോടമ്പുഴ.
പ്രമാണ ഭാഷയിൽ ഇന്നും "വെലിപ്രം അംശം കരിങ്കല്ലായി ദേശം" എന്ന് തന്നെയാണ് എഴുതി വരുന്നത്.
കോടമ്പുഴ എന്ന പേരിന്റെ ആവിർഭാവത്തെപ്പറ്റി പല അഭിപ്രായങ്ങളും നിലവിലുണ്ട്.
പഴമക്കാർക്കിടയിൽ കോടമ്പിപുഴ എന്ന പേരിലാണ് അറിയപ്പെട്ടിരുന്നത് എന്ന് പറയപ്പെടുന്നു.
പിന്നീട് കോടമ്പിപുഴയിൽ നിന്നും ഇന്നത്തെ കോടമ്പുഴ എന്ന പേരിലേക് എത്തിച്ചേർന്നതെന്ന് പറയപ്പെടുന്നു.
2017 -ലെ കണക്കെടുപ്പ് അനുസരിച്ച് കോടമ്പുഴയിലെ ജനസംഖ്യ 0000 ആണ്.
ഇതിൽ 49%  പുരുഷന്മാരും 51% സ്ത്രീകളുമാണ്.
കോടമ്പുഴയിലെ സാക്ഷരതാ നിലവാരം 83% ആണ് ആണുങ്ങളിൽ സാക്ഷരത 85%വും സ്ത്രീകളിൽ 80%വുമാണ് സാക്ഷരതാ നിരക്ക്.
വ്യാവസായികമായും രാഷ്ട്രീയമായും പ്രത്യേകതകളുള്ള പ്രദേശമാണ് കോടമ്പുഴ .
സ്വാതന്ത്ര്യ ലബ്ധിക്ക് മുമ്പു തന്നെ ആദ്യം പി.എസ്.പി.(പ്രചാസോഷ് ലിസ്റ്റ് പാർട്ടി) ഒരുപാട് സ്വാധീനം ചെലുത്തിയിരുന്നു പിന്നീട്  മുസ്ലിം ലീഗ്, കമ്മ്യൂണിസ്റ്റ്, കോൺഗ്രസ്‌ രാഷ്ട്രീയങ്ങൾ വേരു പിടിച്ച മണ്ണാണിത്.
മത  സാമുദായിക രാഷ്ട്രീയത്തിനുമുണ്ട് അതിൻറേതായ പഴക്കം.
ആദ്യകാലത്ത് സ്ലേറ്റ് പെൻസിൽ കമ്പനിയും,ചകിരി തല്ലി ചൂടീ പിരിക്കൽ വ്യവസായത്തിലും പിന്നീട്  തീപ്പെട്ടികൊള്ളി  വ്യവസായത്തിലും പ്ലൈവുഡ്,ഇഷ്ടിക  കയറ്റുമതിയിലും ഒന്നാമതായിരുന്നു കോടമ്പുഴ.
0000 -ൽ ഒരു ആൺപള്ളിക്കൂടം ( സ്കൂൾ) പോറ്റമ്മൽ ഓത്തുപള്ളി സ്ഥാപിച്ചാണ് നാട്ടിൽ ഔപചാരിക വിദ്യാഭ്യാസത്തിന് തുടക്കം കുറിച്ചത്.
ഈ വിദ്യാലയത്തോടനുബന്ധിച്ച് 0000 -ൽ പെൺകുട്ടികൾക്കായി ഒരു പ്രൈമറി സ്കൂൾ ആരംഭിക്കുകയും പിന്നീട് ഇവ യോജിപ്പിച്ച് സംയുക്തമായി 0000 -ൽ മലയാളം  (ഇന്നത്തെ കരിങ്കല്ലായി  ഗവ.എൽ പി സ്കൂൾ) പ്രവർത്തനമാരംഭിക്കുകയും ചെയ്തു.
ഇപ്പോൾ പള്ളിത്തായം  ഭാഗത്ത് പ്രവർത്തിക്കുന്ന കരിങ്കല്ലായി  ഗവ എൽ പി സ്കൂളിന് ഒരു നൂറ്റാണ്ടോളം പഴക്കമുണ്ട്..
കലകൾ/കായികം
=== കോൽക്കളി === കേരളത്തിലെ വിവിധ സമുദായക്കാരുടെ ഇടയിൽ പ്രചാരത്തിലുള്ള ഒരു നാടൻ വിനോദമാണ്.
കോൽക്കളി,കോലടിക്കളി, കമ്പടിക്കളി എന്നിങ്ങനെ പല പേരുകൾ ഉണ്ട്.
എന്നാൽ മലബാറിലെ മുസ്ലീങ്ങളുടെയും ഹിന്ദുക്കളുടെയും ക്രിസ്ത്യാനികളുടെയും കോൽക്കളികൾ തമ്മിൽ പ്രകടമായ വ്യത്യാസങ്ങളുണ്ട്.
വന്ദനക്കളി, വട്ടക്കോൽ, ചുറ്റിക്കോൽ, തെറ്റിക്കോൽ, ഇരുന്നുകളി, തടുത്തുകളി, താളക്കളി, ചവിട്ടിച്ചുറ്റൽ, ചുറഞ്ഞു ചുറ്റൽ, ചിന്ത്, ഒളവും പറവും തുടങ്ങി അറുപതോളം ഇനങ്ങൾ കോൽക്കളിയിൽ ഉണ്ട്.
കോടമ്പുഴയിൽ ഫുട്ബോൾ , വടംവലി എന്നീ കായിക ഇനങ്ങൾക്കു ജനപ്രീതിയുണ്ട്.
ഗതാഗതം റോഡ്‌ മാർഗ്ഗം
ബസ് സർവീസ് - സ്വകാര്യ കമ്പനിയുടെ ബസ്സ് സർവിസുകൾ ഉണ്ട്.
പരുത്തിപ്പാറ - മെഡിക്കൽ കോളേജ്, ഫറോക്ക് - രാമനാട്ടുകര എന്നിവയാണ് പ്രധാന ബസ് റൂട്ടുകൾ.
ഫറോക്ക് പേട്ടയിൽ നിന്നും ഓട്ടോറിക്ഷാ സർവീസും ലഭ്യമാണ്.
റെയിൽ മാർഗ്ഗം കോടമ്പുഴയിൽ  നിന്നും ഫറോക്ക്  റെയിൽവേ സ്റ്റേഷൻ 2 കിലോമീറ്റർ തെക്ക് പടിഞ്ഞാറ്  മാറി സ്ഥിതി ചെയ്യുന്നു.
കോഴിക്കോട് ജില്ലയിലെ  പ്രധാന സ്റ്റേഷനുകളിൽ ഒന്നാണ്‌.
എല്ലാ എക്സ്പ്രസ്സുകളും വണ്ടികളും പാസഞ്ചർ വണ്ടികളും ഇവിടെ നിർത്താറുണ്ട്‌.
യാത്രക്കാർക്ക് ഒരു ഒരു പ്ലാറ്റ് ഫോറത്തിൽ നിന്നും മറ്റൊന്നിലേക്ക് പോകുവാൻ ഫുട് ഒവർ ബ്രിഡ്ജ് ഉണ്ട് .
കോടമ്പുഴയിൽ  നിന്നും കോഴിക്കോട് അന്താരാഷ്ട്ര വിമാനത്താവളം 10  കിലോമീറ്റർ  കിഴക്ക് മാറി സ്ഥിതി ചെയ്യുന്നു.
ജല മാർഗ്ഗം
കോടമ്പുഴയിൽ നിന്നും ബേപ്പൂർ തുറമുഖം 5  കി.
മി തെക്ക് പടിഞ്ഞാറ് മാറി സ്ഥിതി ചെയ്യുന്നു.
ലക്ഷദ്വീപിലേക്ക് ദിവസേന രണ്ട് യാത്രാകപ്പലുകൾ പുറപ്പെടുന്നു.
ഒപ്പോം വടക്കൻ കേരളത്തിലേക്കുള്ള പ്രധാന ചരക്കു ഗതാഗതവും ഇവിടെ മാർഗ്ഗം ആണ് നടകുന്നത് വ്യവസായങ്ങൾ മര വ്യവസായം ചെരുപ്പ് നിർമ്മാണം പ്ലൈവുഡ് ഇഷ്ടിക ഫർണിച്ചർ പുഴയും തോടും ചാലിയാർ
ചാലിയാർ പുഴയാണ് കോടമ്പുഴയിലെ പ്രധാന നദി.
ഇവിടെ ഈ നദി മമ്മുഞ്ഞിപുഴ എന്നും അറിയപ്പെടുന്നു.
നിലമ്പൂർ , എടവണ്ണ, അരീക്കോട് , ചെറുവടി, മാവൂർ , ഫറോക്ക് , ബേപ്പൂർ എന്നിവയാണ്‌ ചാലിയാറിന്റെ തീരത്തുള്ള പ്രധാനസ്ഥലങ്ങൾ.
ചാലിയാർ നദിക്കരയിലുള്ള ഒരു പൾപ്പ് ഫാക്ടറിയിൽ നിന്നുള്ള മാലിന്യങ്ങൾ നദിയിലേക്ക് വിസർജ്ജിച്ചതു കാരണം നദിയിലെ മത്സ്യങ്ങൾ കൂട്ടത്തോടെ ചത്തുപൊങ്ങിയത് വാർത്തയായിരുന്നു.
ശക്തമായ ജനകീയ പ്രതിഷേധത്തെ തുടർ‌ന്ന് ഫാക്ടറി പിന്നീട് അടച്ചുപൂട്ടി.
കോടമ്പുഴയിലെ  ഒട്ടേറെ പ്രദേശങ്ങളിൽ നിന്നും മഴവെള്ളം ചാലിയാറിലേക്ക് ഒഴുക്കിവിടുന്നതിൽ പ്രധാനിയാണ് നമ്മുടെ കുനിയിൽ തോട്.
പരുത്തിപാറ, താഴെപാറ, കൊയ്ത്തല പാടം, ചേടക്കൽ, മുതാംപറമ്പത്ത്, ചുള്ളി പറമ്പ് ,നീ രോൽപ്പിൽ, കണ്ടംകുളം, കുപ്പാമoത്തിൽ, മുള്ളാശ്ശേരി, വൈലാശ്ശേരി, പള്ളിമേത്തൽ, പള്ളിത്താഴം, ചാത്തം പറമ്പ് ,കള്ളി വളവ്, പഴനിൽ പ്പടി, പാറന്മൽ, പുളിയക്കോട്ട്, മoത്തിൽ താഴം, തുടങ്ങി വിവിധ പ്രദേശങ്ങളിൽ നിന്നും മഴവെള്ളം ഈ തോടിലൂടെയാണ് അങ്ങ് ചാലിയാർ പുഴയിൽ എത്തുന്നത്.
പണ്ട് കാലങ്ങളിൽ ഈ തോടിൻ്റെ ഇരുവശത്തും നെൽകൃഷിയും മറ്റു കൃഷികളും ധാരാളമായി ചെയ്തു പോന്നിരുന്നു.
ഈ കൃഷിക്ക് ആവശ്യമായ വെള്ളം ഈ തോട്ടിൽ സംഭരിച്ചു വെച്ചിരുന്നു.
മേൽ പറഞ്ഞ പ്രദേശങ്ങളിൽ ഉയർന്ന പ്രദേശങ്ങളിലെ മഴവെള്ളം ഒഴുക്കിവിടുന്നതിൽ പ്രധാന റോളായിരുന്നു ഈ തോടിന് - പല പ്രദേശങ്ങളെയും വെള്ളപൊക്കത്തിൽ നിന്നും സംരക്ഷിച്ചു പോന്നിരുന്നതും കുനിയിൽ തോടുതന്നെ.
കുനിയിൽ തോട്
കോടമ്പുഴ എൽ.പി- സ്ക്കൂളിൻ്റെ പിറകു വശത്തുള്ള ഏക്കർകണക്കിനു വരുന്ന വയലുകളിൽ നിന്നും മഴവെള്ളം കുനിയിൽ തോട്ടിലൂടെ യാണ് ഒഴുകിയിരുന്നത്.
ഈ തോട് ആരംഭിക്കുന്നതും ഇവിടെ നിന്നു തന്നെയാണ്.
രേഖകൾ പ്രകാരം ഇവിടെ നിന്നും ആരംഭിച്ച് കോടമ്പുഴ തോട്ടുങ്ങലിന്ന് സമീപം ചാലിയാറിൽ പുഴയിൽ  തന്നെയാണ് അവസാനിക്കുന്നത്.
പണ്ട് കാലത്ത് വാഹന സൗ കര്യമില്ലാത്ത കാലത്ത് വലിയ തോണി ( നമ്പർ തോണിയെന്നാണ് പേര് ) യിലാണ് നമ്മുടെ വിവിധ പ്രദേശങ്ങളിലേക്ക് കല്ല്, മണ്ണ്, മണൽ എന്നിവ ചാലിയാറിലൂടെ ഈ തോട്ടിലൂടെ യാണ് കൊണ്ടു വന്നിരുന്നത്.
എന്ന് പഴമക്കാർ പറഞ്ഞു.
വലിയ വീതിയിലായിരുന്നു ഇതിൻ്റെ വ്യാപ്തി തോടിൻ്റെ ഇരുകരകളും പ്രാദേശിക ഭരണകൂടങ്ങൾ ഒന്നര ഫുട്ടിലധികം (50 cm) വീതിയിൽ കെട്ടി സംരക്ഷിച്ചിരുന്നു.
ആശുപത്രികൾ കോഴിക്കോട് മെഡിക്കൽ കോളേജ് .
ഇത് കേരളത്തിലെ     ഏറ്റവും വലിയ ആശുപത്രികളിൽ ഒന്നാണ് ക്രസന്റ് ഹോസ്പിറ്റൽ     ഫറോക്ക് കോയാസ് ഹോസ്പിറ്റൽ     ചെറുവണ്ണൂർ ചെസ്റ്റ് ഹോസ്പിറ്റൽ ബേബി മെമ്മോറിയൽ മലബാർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് (മിംസ്) മാങ്കാവ് നാഷണൽ ഹോസ്പിറ്റൽ അശോക പി വി എസ് ഇഖ്റ ഹോസ്പിറ്റൽ മലാപ്പറമ്പ് മലബാർ ഹോസ്പിറ്റൽ ആൻഡ്‌ യുറോളജി സെന്റർ ബീച്ചാശുപത്രി കോട്ടപറമ്പ് ആശുപത്രി പ്രധാന വിദ്യാഭ്യാസ സ്ഥാപനങ്ങൾ Karinkallayi LP School Darul Ma'arif Islamic Centre, Kodampuzha Darul Maarif Madrassa Farook College Hidayatthul Islamic Madrassa Kodampuzha Irashadhiya College, Thumbappadam Masjidhul Hudha, Kodampuzha Al-Manar Islamic Center, Kodampuzha Nest Public School Muslim Orphanage, Kodampuzha KMO residentioal English School (CBSE) Noorul Hudha Islamic Madrassa Chatthenparambhu അവലംബം
കോടനാട് ആനക്കളരി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 മാർച്ച് മുതൽ തുടരുന്നു.